cyanic-selkie/wikianc huggingface dataset:
আলেহান্দ্রো বালদে
আলেহান্দ্রো বালদে মার্তিনেজ (জন্ম: ১৮ অক্টোবর ২০০৩) একজন স্পেনীয় পেশাদার ফুটবলার যিনি স্পেনের বার্সেলোনা আতলেতিক এর হয়ে লেফট ব্যাক হিসেবে খেলেন।
বালদের ফুটবলার জীবনের হাতেখড়ি হয় স্থানীয় ক্লাব সান্ত গ্রাবিয়েল এ। পরবর্তীতে তিনি পর্যায়ক্রমে এস্পানিওল ও বার্সেলোনার যুব প্রকল্পে যুক্ত হন। ২০২০ সালে বার্সেলোনা আতলেতিক এর হয়ে বালদের পেশাদার ফুটবলার জীবন শুরু হয়। ২০২১-২২ মৌসুমের শুরু থেকেই তিনি বিভিন্ন সময়ে বার্সেলোনা মূল দলের সাথে যুক্ত ছিলেন।  ২০২১ সালের ১৪ সেপ্টেম্বর তার বার্সেলোনা দলে অভিষেক হয়।
বালদে স্পেনের বয়সভিত্তিক অনূর্ধ্ব-১৬, অনূর্ধ্ব-১৭, অনূর্ধ্ব-১৮ এবং অনূর্ধ্ব-১৯ দলে খেলেছেন।
জগদ্ধাত্রী মন্দির
জগদ্ধাত্রী মন্দির বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত রাজশাহী জেলার পুঠিয়া উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
বিবরণ
জগদ্ধাত্রী মন্দিরটি একটি প্রাচীন উঁচু আয়তাকার মন্দির। এর অভ্যন্তরে একটি তিনটি কক্ষ আছে। মন্দিরটির উচ্চতা ৮ মিটার, দৈর্ঘ্য ১৬.৩০ মিটার এবং প্রস্থ ১০.৪৭ মিটার। মন্দিরটি দক্ষিণমুখী। মন্দিরের দেয়ালে পলেস্তারার উপরে চিত্র লক্ষ্য করা যায়। মন্দিরটি উনিশ শতকের শেষের দিকে নির্মাণ করা হয়।
ইরানি রন্ধনশৈলী
সাধারণত ইরানের প্রধান খাবারের মধ্যে আছে চাল, মাংস (যেমন ভেড়ার, মুরগিবা মাছ), সবজির (যেমন পেঁয়াজ এবং বিভিন্ন শাক) সাথে বাদামের মিশ্রণ এবং বাদাম। তাল, ডালিম, কুইন, প্রুনিস, খুরফু, এবং রেসিনসের মতো ফলের সাথে প্রায়শই সবুজ গুল্ম ব্যবহার করা হয়। ইরানি বৈশিষ্ট্যপূর্ণ মশলার মধ্যে আছে জাফরান, শুকনো লেবু, দারুচিনি এবং পেসলে যা বিশেষ খাবারের সাথে ব্যবহৃত হয়।
ইরানিয়ান রন্ধনপ্রণালী যেমন লন্ডন, লস এঞ্জেলেস, ওয়াশিংটন, ডি.সি., ভ্যানকুভার, এবং টরন্টোসহ বহুসংখ্যক শহরে জনপ্রিয়তা অর্জন করছে যেখানে উল্লেখযোগ্য সংখ্যক ইরানি জনগোষ্ঠী রয়েছে। লস এঞ্জেলেস এর তেহের‌্যাংগেলস বিশেষ করে ইরানি রেস্টুরেন্টের সংখ্যা এবং গুণমানের জন্য সুপরিচিত যার প্রধান কেন্দ্রবিন্দুতে থাকে কাবাব। পাশাপাশি বিভিন্ন ইরানি স্টু এবং অন্যান্য ঐতিহ্যবাহী খাবারগু্লো পরিবেশন করে।
চাল
প্রথমবারের মতো সাফাভিদ সাম্রাজ্যের রন্ধনপ্রণালীতে চালের ব্যবহার শুরু হয় যা ১৬ শতাব্দীর শেষের দিকে ইরানি রান্নার একটি প্রধান শাখায় পরিণত হয় । ঐতিহ্যগতভাবে চাল উত্তর ইরানের একটি প্রধান খাদ্য উপাদান এবং ধনী পরিবারগুলির প্রধানতম খাদ্য হিসেবে ব্যবহৃত হত যখন দেশের বাকি অংশে রুটি প্রভাবশালী প্রধান খাবার ছিল।
ইরানের চালের বিভিন্ন জাতের মধ্যে আছে জেরড, ডোমাসিয়া, চম্পা, দোদি (ধোঁয়া ওঠা ভাত), লেনজেন (লেনজেন প্রদেশের), তরম (টারম প্রদেশের), আনবারবু ইত্যাদি।
ডেজার্ট
৪০০ খ্রিষ্টপূর্বাব্দে প্রাচীন ইরানিরা একটি বিশেষ মজার খাবার তৈরি করেছিল যা গোলাপের পানি ও সেমাই দিয়ে তৈরি করা হতো। যা গ্রীষ্মকালে রাজপ্রাসাদে পরিবেশন করা হতো।  বরফকে জাফরান এবং ফল ও অন্যান্য স্বাদের সঙ্গে মিশ্রিত করা হতো। আজকের দিনে সর্বাধিক জনপ্রিয় ইরানি মিষ্টি জাতীয় খাবার হচ্ছে আধা জমায়িত নুডলস দিয়ে তৈরী ফালুদা যার শিকড় সাবেক রাজধানী শিরাজ শহরে।  বাস্তানি ই জামেরানী ফার্সি শব্দের অর্থ জাফরান আইসক্রিম  একটি ঐতিহ্যবাহী ইরানি আইসক্রিম যা সাধারণত "ঐতিহ্যবাহী আইসক্রিম" নামে পরিচিত। অন্যান্য প্রকারের ইরানি ডেজার্টগুলি বিভিন্ন ধরনের চাল, গম ও দুগ্ধবৈচিত্র্যে তৈরি হয়।
বিমান চালনা
বিমানচালনা বা এভিয়েশন (Aviation) মূলত অ্যারোনটিক্স শিল্পের এক বাস্তবসম্মত প্রয়োগ। এর মধ্যে এয়ারক্র্যাফট (প্রধানত বাতাসের চাইতে ভারী সমূহ) ডিজাইন, গঠন, উৎপাদন, পরিচালন এবং ব্যবহারবিধি অন্তর্গত। এভিয়েশন শব্দটি ক্রিয়াপদ এভিয়ার এর সঙ্গে (যার আগমন লাতিন শব্দ এভিস থেকে,বঙ্গানুবাদ পাখি) ফ্রেঞ্চ লেখক এবং প্রাক্তন নেভাল অফিসার গ্যাব্রিয়েল লা লান্ডেল শন (ইংলিশের ক্ষেত্রে) বিভক্তি প্রয়োগে ১৮৭৩ সালে উদ্ভাবন করেন।
বাতাসের চাইতে হালকা
আধুনিক এভিয়েশন এর শুরু হয় ১৭৮৩ সালে ২১ শে নভেম্বর মন্টগলফায়ার ভ্রাতৃদ্বয়ের অলঙ্কৃত হট এয়ার বেলুন এর মাধ্যমে যা ছিল মানুষের তৈরি বিশ্বের প্রথম উন্মুক্ত বাতাসের চাইতে হালকা উড়োযান। কিন্তু বেলুনগুলি বাতাস প্রবাহের দিক অনুযায়ী ভ্রমণে অসমর্থ ছিল। এরপর খুব শীঘ্রই বেলুনগুলি নিয়ন্ত্রিত এয়ারশিপের মর্যাদা পায়। জিন পিয়েরে ব্ল্যানচার্ড প্রথম মানুষ নিয়ন্ত্রিত এয়ারশিপ উড্ডয়ন করেন ১৭৮৪ সালে যা ১৭৮৫ সালে একবার ইংলিশ চ্যানেল অতিক্রম করে।
এর মধ্যে সফলভাবে পরিচিতি পেয়েছে গ্রাফ জেপেলিন, যা ১৯২৯ সালের অগাস্ট মাসে পুরো বিশ্ব জুড়ে উড্ডয়ন করেছিল এক মিলিয়ন মাইল। কয়েকশত মাইল উড্ডয়নকারি এয়ারপ্লেন এর উপর একটা সময় ধরে দখলদারিত্ব চালায় জেপেলিন; তাদের উন্নত এয়ারপ্লেন ডিজাইনের মাধ্যমে। এয়ারশিপের এই স্বর্ণযুগের শেষ হয় ১৯৩৭ সালের ৬ই মে, যখন হাইজেনবার্গে ভয়াবহ অগ্নিকাণ্ডে ৩৬জন মানুষ মারা পড়ে। আর এই ভয়াবহ অগ্নিকাণ্ডের পিছনে দায়ি করা হয় এয়ারক্র্যাফটে হিলিয়ামের পরিবর্তে ব্যবহৃত হাইড্রজেন গ্যাসকে। কোম্পানির নিজস্ব তদন্তের মাধ্যমে পরবর্তীতে অবগত হওয়া যায় যে, এয়ারক্র্যাফট নির্মাণের লক্ষে ফ্রেমের মেটালিক পদার্থ রক্ষার্থে যে কভার ব্যবহার করা হয়েছিল তা ছিল ভীষণ দহনযোগ্য এবং স্থির বিদ্যুৎ গমনকারী। এর পরবর্তীকালে তারা এইরকম ভয়াবহ অগ্নিকাণ্ড নিবারণে কভার কোটিং পরিবর্তন করলেও, এয়ারশিপ সমূহ কিছু নির্দিষ্ট কাজের ক্ষেত্রেই প্রচলিত ছিল।
বাতাসের চাইতে ভারী
১৭৯৯ সালে স্যার জর্জ কেইলি আধুনিক উড়োযানের অবকাঠামো চিন্তা করেন যেখানে এয়ারপ্লেন উড়ার জন্য নির্দিষ্ট পাখা থাকবে যাতে আলাদা আলাদা ভাবে লিফট, প্রপালশন (ইঞ্জিন) এবং নিয়ন্ত্রণের ব্যবস্থা থাকবে।
কাতি বিহু
কাতি বিহু, কঙালি বিহু নামেও পরিচিত, একটি কৃষি লোক উৎসব যা ভারতের আসাম রাজ্যে আহিন-কাতি (বাংলায়: আশ্বিন-কার্তিক) সংক্রান্তিতে উদযাপিত হয়। এটি আসামের তিনটি জাতীয় উৎসবের মধ্যে একটি, ভোগালি বিহু এবং রঙ্গালি বিহুর পাশাপাশি। কাতি বিহু ধানের চারা স্থানান্তরের সময় এবং তাজা ফসল কাটার ঋতুর সূচনাকে চিহ্নিত করে। উত্সবটি কাঙ্গালি বিহু বা দরিদ্র বিহু নামেও পরিচিত, কারণ এটি বছরের সেই সময়ে খালি শস্যভাণ্ডার এবং খাবারের কম প্রাপ্যতার প্রতীক।
কাতি বিহুর আচার ও তাৎপর্য
কাতি বিহুর সময়, লোকেরা তাদের বাড়ির বিভিন্ন জায়গায় প্রদীপ বা চাকি জ্বালায়, যেখানে তুলসী গাছটি রয়েছে সেই আঙ্গিনা বা উঠান সহ। উৎসবের জন্য তুলসী গাছটি পরিষ্কার করা হয় এবং তুলসী ভেটি নামে একটি মাটির মঞ্চে রাখা হয়। লোকেরা তাদের পরিবারের মঙ্গল এবং ভাল ফসল পাওয়ার জন্য দেবী তুলসীর কাছে নৈবেদ্য দেয় এবং প্রার্থনা করে। পুরো কার্তিক মাস জুড়েই চলে এই আচার।
আকাশ বন্তির আলোকসজ্জা
লোকেরা তাদের ধান ক্ষেতে আকাশ বন্তি বা আকাশ প্রদীপ নামে একটি বিশেষ প্রদীপ জ্বালায়, যা সরিষার তেল দ্বারা জ্বালানো হয় এবং বাঁশের খুঁটির ডগায় উঁচু করে রাখা হয়। এই ঐতিহ্যটি প্রাচীন উদযাপনের সময় থেকে শুরু করে যখন ধানের ক্ষেতে লণ্ঠন পোকামাকড়কে আকৃষ্ট করত এবং প্রাকৃতিক কীটনাশক হিসাবে পরিবেশন করত। লোকেরা বিশ্বাস করে যে এই আলোকিত প্রদীপগুলি তাদের পূর্বপুরুষদের স্বর্গের দিকে পরিচালিত করবে এবং ফসল রক্ষার জন্য পোকামাকড়কে হত্যা করার জন্য শিখার দিকে টেনে আনবে।
কাতি বিহু একটি ঐক্যবদ্ধ উৎসব হিসেবে
উপসংহারে, কাতি বিহু হল একটি অনন্য উৎসব যা ফসল কাটার ঋতুর সূচনা এবং বীজ বপনের সময় কৃষকদের কষ্টের প্রতীক। ভাল ফসল এবং তাদের পরিবারের মঙ্গলের জন্য প্রার্থনা করার জন্য লোকেদের একত্রিত হওয়ার এটি একটি সময়। উত্সবের গাম্ভীর্য এবং সরলতা এটিকে একটি বিশেষ উপলক্ষ করে তোলে এবং এটি সমগ্র আসাম রাজ্য দ্বারা অত্যন্ত আন্তরিকতার সাথে উদযাপিত হয়।
নয়ডা সেক্টর ১৪৭ মেট্রো স্টেশন
নয়ডা সেক্টর ১৪৭ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
সোনার খাঁচা
সোনার খাঁচা হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৭৩ সালে সরকার ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন বীরেশ্বর সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, সুলতা চৌধুরী, তরুণ কুমার।
আভার ভাষা
আভার (নিজস্ব-পদবী হচ্ছে Магӏарул мацӏ Maⱨarul maⱬ "পাহাড়ের ভাষা" বা Авар мацӏ Avar maⱬ  "আভার ভাষা") হল উত্তর-পূর্ব ককেশীয় পরিবারের আভার-আন্দিক গোষ্ঠীর অন্তর্গত একটি ভাষা, যা আভারিক নামেও পরিচিত।
উপভাষা
আভার ভাষার প্রধান চারটি উপভাষা দল রয়েছে। এগুলো হল - খুনযাখ, গিডাতাল-আন্দালল-কারাখ, অন্তসুখ, ও চরোদা। এদের প্রত্যেকটির একাধিক উপশাখা রয়েছে।
রূপতত্ত্ব
আভার কর্তৃ-কর্ম-ক্রিয়া ক্রম দ্বারা সংযুক্ত ভাষা।
স্থানগত ক্রিয়াবিশেষণের বিশেষ্য শ্রেণীতে পরিবর্তন ঘটানো ছাড়া, ক্রিয়াবিশেষণ পরিবর্তিত হয় না: উদাহরণস্বরূপ এর   হচ্ছে "ভিতরে" এবং  হচ্ছে "সামনে"। এছাড়াও স্থানগত ক্রিয়াবিশেষণ অধিকরণ, এ্যালেটিভ, এবং অপাদান এর রুপের মধ্যে প্রত্যয়সূচক পার্থক্য সৃষ্টি করে। যেমন  হচ্ছে "ভিতরে",  হচ্ছে "ভিতরের দিকে" এবং  হচ্ছে "ভিতর থেকে"।   হলো অপ্রাপ্ত বিশেষণ দ্বারা গৃহীত একটি জোরাল প্রত্যয়।
কৃষি রোবট
থাম্ব| স্বাধীন কৃষি রোবট থাম্ব|আর্মিয়া ২০২০ প্রদর্শনীতে মানহীন ট্র্যাক্টর
আভার ভাষা
ধ্বনিতত্ত্ব
তালিকায় দৈর্ঘ চিহ্ন বরাবর স্বতন্ত্র প্রতিলিপির তুলনামূলক বিশ্লেষণ করা হয়েছে। দৈর্ঘ্য এবং স্পষ্টভাবে উচ্চারণ করার দৃঢ়তা এই স্বাতন্ত্রতার অংশ, তাই তাদেরকে অঘোষ ও ঘোষ আকারে বিশ্লেষণ করা হয়েছে। কাঠামোর ঊষ্ম অংশে অঘোষ এফ্রিকেট দীর্ঘ হয়, যেমন জাপানী এবং ইতালীয় ভাষার  (tts) এর মতো  (tss) যুগ্ম এফ্রিকেটের অনুসর্গ নয়। লভার (১৯৯৪) e.g.  কে    এর দ্বি-অংশ এফ্রিকেট–ঊষ্ম ক্রম হিসেবে বিশ্লেষণ করেন। আভার ভাষায় পাঁটটি স্বরবর্ণ আছে। এগুলো হলো-/a, e, i, o, u/.
কৃষি রোবট
কৃষি রোবট বা কৃষিবট এক ধরনের রোবট, যা কৃষি কাজের জন্য মোতায়েন করা হয়। বর্তমানে মূলত ফসল ফলানোর সময়টাতে এই রোবট ব্যবহার করা হয়। কৃষি কাজে রোবট বা ড্রোন ের উদীয়মান ক্ষেত্রগুলোর মধ্যে আছে আগাছা নিয়ন্ত্রণ,  কৃত্রিম বৃষ্টিপাত, বীজ বপন, ফসল ফনালো, পরিবেশগত পর্যবেক্ষণ এবং মৃত্তিকা বিশ্লেষণ।
আভার ভাষা
লিখন পদ্ধতি
১৫ শতাব্দী থেকে আভার ভাষা পূরাতন জর্জিয়ার বর্ণমালায় লিখা হচ্ছে। ১৭ শতক থেকে পরবর্তী সময়ে এটি আরবি লিপিতে লিখা হচ্ছে যা আজম নামে পরিচিত। ১৯২৮ সালে সোভিয়েত ভাষা পুনর্বিন্যাস নীতিমালার অংশ হিসেবে আজমকে একটি ল্যাটিন বর্ণমালা দ্বারা প্রতিস্থাপিত করা হয়, যা আবার ১৯৩৮ সালে বর্তমান সিরিলীয় লিপি দ্বারা প্রতিস্থাপিত হয়। মূলত, এটি রাশিয়ান বর্ণমালা যার সাথে একটি অতিরিক্ত বর্ণ "পালচকা" (লাঠি, Ӏ) যুক্ত হয়েছে। যেহেতু বর্ণটি সাধারণ কি বোর্ড লে আউটের মাধ্যমে লেখা যায় না, তাই এটি প্রায়শই বড় হাতের ল্যাটিন অক্ষর I, ছোট হাাতের ল্যাটিন অক্ষর l অথবা ১ সংখ্যার মাধ্যমে প্রতিস্থাপিত করা হয়।
শব্দপ্রকরণ
আভার ভাষা সাধারণত সিরিলীয় লিপিতে লেখা হয়। বর্ণমালার অক্ষরগুলোকে ( আন্তর্জাতিক ধ্বনিমূলক বর্ণমালার মাধ্যমে উচ্চারণ সহ) নিচে দেয়া হলো:
ইতিহাস
সাহিত্যিক ভাষাটি болмацӏ (বো/ম্যাকʼ) এর উপর ভিত্তি করে প্রতিষ্ঠিত। যেখানে—বো = "সেনা" বা "দেশ", এবং ম্যাকʼ = "ভাষা"—বিভিন্ন উপভাষা এবং ভাষায় কথোপকথনকারীর মাঝে ব্যবহৃত সাধারণ ভাষা। বো/ম্যাকʼ মূলত আভার অঞ্চলের রাজধানী এবং সাংস্কৃতিক কেন্দ্র খুনজাখের একটি উপভাষা, যাতে দক্ষিণ উপভাষারও কিছু প্রভাব আছে। আজকাল সাহিত্যিক ভাষাটি অন্যান্য উপভাষাগুলোকে প্রভাবিত করে তাদের মধ্যকার পার্থক্যগুলোকে দূরিভূত করছে।
আধুনিক আভার সাহিত্যের সর্বাধিক বিখ্যাত ব্যক্তিত্ব হচ্ছে ড্যাগেস্টানের নাগরিক কবি রাসুল গমজাতোভ (মৃত্যু ৩রা নভেম্বর, ২০০৩)। তাঁর রচনাসমূহ রুশ ভাষায় অনুবাদের ফলে তিনি সাবেক সোভিয়েত ইউনিয়ন জুড়ে খ্যাতি লাভ করেছেন।
ফারদিন হাসান অনি
ফারদিন হাসান অনি (জন্ম: ২৭ নভেম্বর ১৯৯৭) একজন বাংলাদেশী ক্রিকেটার। তিনি ঢাকা প্রিমিয়ার বিভাগ ক্রিকেট লিগে ৫ ফেব্রুয়ারি ২০১৮ সালে শাইনপুকুর ক্রিকেট ক্লাবের হয়ে লিস্ট এ ক্রিকেটে পদার্পণ করেন।
ক্যারিয়ার
১৮ মার্চ ২০১৮ সালে শনিপুকুর ক্রিকেট ক্লাবের হয়ে আবাহনী লিমিটেডের বিপক্ষে ২০১৭-১৮ প্রিমিয়ার বিভাগ ক্রিকেট লিগে তিনি লিস্ট এ ক্রিকেটে প্রথম সেঞ্চুরি করেন। তিনি ২৯ অক্টোবর ২০১৮ সালে ২০১৮-১৯ জাতীয় ক্রিকেট লিগে রংপুর বিভাগের হয়ে প্রথম-শ্রেণীর ক্রিকেটে আত্মপ্রকাশ করেন। তিনি ২৫ ফেব্রুয়ারি ২০১৯ সালে শেখ জামাল ধানমন্ডি ক্লাবের হয়ে ২০১৮-১৯ ঢাকা প্রিমিয়ার বিভাগ টি-টোয়েন্টি ক্রিকেট লিগে টি- টোয়েন্টিতে আত্মপ্রকাশ করেন। 25 ফেব্রুয়ারি 2019 এ।
মহিমা সিলয়াল
মহিমা সিলয়াল ( महिमा सिलवाल) ছিলেন একজন নেপালি অভিনেত্রী। তিনি অসংখ্য সঙ্গীত-ভিডিও, টেলিভিশন বিজ্ঞাপন, মুদ্রিত বিজ্ঞাপন এবং আধা ডজনেরও বেশি নেপালি চলচ্চিত্রে কাজ করেছিলেন। মূলত সঙ্গীত ভিডিও দিয়ে তিনি তার কর্মজীবন শুরু করেছিলেন। কারবাহী  ছায়াছবির মধ্য দিয়ে তিনি চলচ্চিত্র জগতে অভিনয়ের সূচনা করেছিলেন।
তনুময় ঘোষ (ক্রিকেটার)
তনুময় ঘোষ (জন্ম: ১০ ডিসেম্বর ১৯৮৭) একজন বাংলাদেশী প্রথম শ্রেণির ক্রিকেটার যিনি রাজশাহী বিভাগের হয়ে খেলেন। ২০১৭ সালে ঢাকা দ্বিতীয় বিভাগ ক্রিকেট লিগে ইচ্ছাকৃত একটি ম্যাচ হারায় বাংলাদেশ ক্রিকেট বোর্ড (বিসিবি) তাকে পাঁচ বছরের নিষেধাজ্ঞা জারি করে।
আলফাডাঙা ইউনিয়ন
আলফাডাঙা ইউনিয়ন বাংলদেশের ঢাকা বিভাগের ফরিদপুর জেলার আলফাডাঙা উপজেলার একটি ইউনিয়ন।
অবস্থান ও সীমানা
আলফাডাঙা ইউনিয়নের উত্তরে বোয়ালমারী উপজেলা, দক্ষিণে গোপালপুর ইউনিয়ন ও টগরবন্দ ইউনিয়ন, পশ্চিমে বুড়াইচ ইউনিয়ন, পূর্বে কাশিয়ানী উপজেলা।
ইতিহাস
আলফাডাঙা ইউনিয়ন ১৯৬০ সালে গঠন করা হয়।
প্রশাসনিক এলাকা
গ্রামের সংখ্যাঃ ১৯ টি।
আয়তন ও জনসংখ্যা
আলফাডাঙা ইউনিয়নের আয়তন ১৩.০০ বর্গ কিলোমিটার। জনসংখ্যা ১৮৩৭৮ জন (২০১১ সালের আদম শুমারী অনুযায়ী)।
শিক্ষা
শিক্ষার হার : ৪৭%।
দর্শনীয় স্থানসমূহ
== আলফাডাঙ্গা ভাসমান সেতু, মধুমতি নদীর উপর, ফরিদপুরের আলফাডাঙ্গা টগরবন্দ এলাকাবাসীর নিজস্ব অর্থে নির্মিত ভাসমান সেতু। এলাকার মানুষ আজন্ম দুর্ভোগ থেকে রেহাই পেতে স্বেচ্ছায় ৭০ লাখ টাকা দিয়ে তহবিল গঠন করে নির্মাণ করে টিটা ভাসমান সেতু। এই সেতুর দৈর্ঘ প্রায় ৯০০ ফুট, প্রস্থ ১২ ফুট। ২৫০ লিটার ধারণক্ষমতা সম্পন্ন প্রায় ৯০০টি ড্রাম এবং ৬০ টন স্টিল দিয়ে নির্মাণ করা হয় এই সেতু। সেতু দিয়ে তিন টন ধারণক্ষমতা ছোট আকারের যানবাহন চলাচল করতে পারবে==
নেহোন
জনসংখ্যার উপাত্ত
ভারতের ২০০১ সালের আদম শুমারি অনুসারে নেহোন শহরের জনসংখ্যা হল ১০,১৫৮ জন। এর মধ্যে পুরুষ ৫৬% এবং নারী ৪৪%।
আলফাডাঙা ইউনিয়ন
জনপ্রতিনিধি
বর্তমান চেয়ারম্যান- এ কে এম আহাদুল হাসান (আহাদ)
নেহোন
জনসংখ্যার উপাত্ত
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে নেহোন এর সাক্ষরতার হার বেশি।
নুসরাত ফারিয়া
নুসরাত ফারিয়া মাজহার (জন্ম: ৮ সেপ্টেম্বর, ১৯৯৩) হলেন বাংলাদেশের একজন উপস্থাপক এবং মডেল। বিজ্ঞাপনচিত্রে গ্লামারাস হিসেবে উপস্থিতি এবং ভিন্নধর্মী উপস্থাপনার কারণে তিনি পরিচিত। ২০১৫ সালে বাংলাদেশ-ভারত যৌথ প্রযোজনার আশিকী চলচ্চিত্র দিয়ে তার বড় পর্দায় অভিষেক হয়। এই কাজের জন্য তিনি শ্রেষ্ঠ নবীন অভিনয়শিল্পী বিভাগে মেরিল-প্রথম আলো পুরস্কার অর্জন করেন।
ব্যক্তিগত জীবন
নুসরাত ফারিয়া মাজহার ১৯৯৩ সালের ৮ সেপ্টেম্বর চট্টগ্রামে জন্মগ্রহণ করেন। তার শৈশব কাটে ঢাকার সেনানিবাসে। তার দাদা একজন সেনা কর্মকর্তা হওয়ায় ঢাকা সেনানিবাসে তাদের বসবাস। ফারিয়া ২০২০ সালে রনী রিয়াদ রাশিদকে বিয়ে করেন। ২০২১ সালে তিনি লন্ডন বিশ্ববিদ্যালয় থেকে আইনে স্নাতক ডিগ্রি অর্জন করেন।
কর্মজীবন
thumb|নুসরাত ফারিয়া মাজহার স্টাইলিশ হেয়ার অফ দা ক্যাম্পাস ২০১৪ এর গ্র‍্যান্ড ফিনালের অনুষ্ঠান উপস্থাপনা করছেন আরজে হিসেবে কাজের মধ্য দিয়ে গণমাধ্যমে আগমন তার। আরটিভির ‘ঠিক বলছেন তো‘ অনুষ্ঠানের মাধ্যমে প্রথম টিভি পর্দায় উপস্থাপনায় আসেন নুসরাত ফারিয়া। ২০১২ সালে এনটিভির ‘থার্টিফাস্ট ধামাকা কক্সবাজার’ অনুষ্ঠানটি ফারিয়া সবার নজর কেড়ে নেন। ২০১৩ সালের জানুয়ারিতে বলিউড প্লেব্যাক শিল্পী সুনিধি চৌহানের ‘সুনিধি লাইভ কনসার্ট’ শিরোনামের অনুষ্ঠান উপস্থাপনা করে দারুণ প্রশংসিত হন তিনি। তার উপস্থাপিত বিভিন্ন জনপ্রিয় অনুষ্ঠানের মধ্যে রয়েছে আরটিভির ‘লেট নাইট কফি উইথ নুসরাত ফারিয়া’, এসএ টিভির ‘ক্লিয়ার এসএ লাইভ স্টুডিও’, এটিএন বাংলার ‘ট্রেন্ড’, জিটিভির ‘লাক্স ওয়ার্ল্ড অব গ্ল্যামার’ এবং এনটিভির ‘স্টাইল অ্যান্ড ট্রেন্ড’, রেডিও ফুর্তিতে ‘নাইট শিফট উইথ ফারিয়া’ ইত্যাদি। এছাড়া নুসরাত ফারিয়া ‘ডোর’ নামে ফ্যাশন হাউসের ব্র্যান্ড মডেল এবং ফেয়ার অ্যান্ড লাভলি, সিম্ফনি, সিটিসেল রিচার্জের বিজ্ঞাপনচিত্রে মডেল হয়ে কাজ করেন।
চলচ্চিত্র
অভিনেত্রী মাহিয়া মাহীর সঙ্গে জাজ মাল্টিমিডিয়ার সম্পর্কের অবনতি ঘটলে, জাজ মাল্টিমিডিয়া তাদের নতুন নায়িকা হিসেবে নুসরাত ফারিয়াকে সবার সামনে তুলে ধরেন এবং বাংলাদেশ-ভারত যৌথ প্রযোজনার চলচ্চিত্র প্রেমী ও প্রেমীর অভিনেত্রী হিসেবে ঘোষণা করেন। তবে প্রেমী ও প্রেমীই নুসরাত ফারিয়ার প্রথম চলচ্চিত্র নয়। ২০১৪ সালে রেদওয়ান রনি পরিচালিত মরীচিকা চলচ্চিত্রে নায়িকা হিসেবে অভিনয়ের জন্য চুক্তিবদ্ধ হয়েছিলেন নুসরাত ফারিয়া, কিন্তু অজ্ঞাত কারণে চলচ্চিত্রটির কাজ শুরু হয়নি। বরং কিছুদিন পরে চলচ্চিত্রে নাম এবং পাত্র-পাত্রী বদল করে রেদওয়ান রনি নতুন চলচ্চিত্রের কাজ শুরু করেন।
প্যাট্রিক অলিভেল
প্যাট্রিক অলিভেল ভারতবিদ্যা, সাংস্কৃতিক ভাষাতত্ত্ব ও সংস্কৃত সাহিত্যের একজন পণ্ডিত। যার কাজ সন্ন্যাসব্রত, ত্যাগ ও ধর্মের উপর দৃষ্টি নিবদ্ধ করেছে। অলিভেল ১৯৯১ সাল থেকে অস্টিনের টেক্সাস বিশ্ববিদ্যালয়ের এশিয়ান স্টাডিজ বিভাগে সংস্কৃত ও ভারতীয় ধর্মের অধ্যাপক ছিলেন।
অলিভেলের জন্ম শ্রীলঙ্কায়। তিনি অক্সফোর্ড বিশ্ববিদ্যালয় থেকে ১৯৭২ সালে বি এ (সম্মান) পেয়েছিলেন, যেখানে তিনি টমাস বারো এবং রবার্ট চার্লস জাহেনারের কাছে সংস্কৃত, পালি ও ভারতীয় ধর্ম অধ্যয়ন করেন। তিনি তার পিএইচডি পেয়েছিলেন পেন্সিল্‌ভেনিয়া বিশ্ববিদ্যালয় থেকে ১৯৭৪ সালে লুডো রোচারের তত্ত্বাবধানে যাদব প্রকাশের যতিধর্ম প্রকাসের সমালোচনামূলক সংস্করণ ও অনুবাদ সম্বলিত গবেষণামূলক প্রবন্ধের জন্য। ১৯৭৪ থেকে ১৯৯১ সালের মধ্যে, অলিভেল ইন্ডিয়ান ইউনিভার্সিটি ব্লুমিংটনের ধর্ম অধ্যয়ন বিভাগে পড়াতেন।
কোহি সুলতান
আগ্নেয়গিরিটি গঠিত হয়েছে আ্যন্ডেসাইট ও ড্যাসাইট শিলা দ্বারা, এই শিলাগুলো মূলত লাভাস্রোতের উপরে অবস্থান করে। শিলাগুলোর মধ্যে আগ্নেয়গিরি উৎক্ষিপ্ত শিলাগুলির মতই চিরাচরিত ধরন দেখা যায়, যেখানে আ্যন্ডেসাইট নিক্ষিপ্ত হবার পর অল্পসময়েই  ড্যাসাইটে রুপান্তরিত হয়। পটাশিয়াম-আর্গন ডেটিং এর সাহায্যে দেখা গেছে যে, এই শিলাগুলোর বয়স প্রায় ৫৯০০০০ থেকে ৯০০০০ বছর। আগ্নেয়গিরিটির পাদদেশে বিশাল খন্ডিত  শিলাস্তুপ দেখা যায়, যা বাকানো শিলার কাঠামো তৈরী করেছে। মূলত দীর্ঘসময়ের শিলা ক্ষয়ের ফলে সৃষ্ট এই শিলা কাঠামোগুলো প্রথম দিকের পরিব্রাজকদের মুগ্ধ করতো। নেজা ই সুলতান এরকম একটি সুপরিচিত শিলা কাঠামো।
ভূঅভ্যন্তরের উত্তাপ এবং আগ্নেয় গ্যাসের নিঃসরণ এখনও চলমান এবং আগ্নেয়গিরিটির ভূউত্তাপজনিত শক্তি সঞ্চিত থাকার সম্ভাবনা রয়েছে। এরফলে বিপুল পরিমাণে শিলার রুপান্তর ঘটছে ও সালফারের মজুদ তৈরী হচ্ছে। এই বিষয়ের উল্লেখ ১৯০৯ সালের রিপোর্ট ও পরবর্তী সময়ের খননের প্রতিবেদনে আছে। কোহি সুলতানে অন্যান্য খনিজেরও মজুদ আছে।
রাজনৈতিক ভূগোল ও মানব ইতিহাস
কোহি সুলতানের অবস্থান পাকিস্তানের বেলুচিস্তানের কোয়েটা বিভাগের চাগাই জেলায়। ৩৭ কিলোমিটার ( ২৩ মাইল)  দক্ষিণে অবস্থিত নক্কুন্ডি রেলওয়ে স্টেশন হল এর নিকটবর্তী একটি বসতি। ১৮৬২ সালে হেনরী ওয়াল্টার বেলিউ প্রথম আগ্নেয়গিরিটির অস্তিত্ব সমন্ধে রিপোর্ট করেন এবং ভারতের ভূতাত্তিক জরিপ অধিদপ্তর ১৯৪১ থেকে ১৯৪৪ সালের মধ্যে খনিজ ও কৌশলগত জরিপ করে। ১৯৬১ সালে নক্কুন্ডি থেকে আগ্নেয়গিরির চূড়া পর্যন্ত একটি ট্রাক যাতায়াতের রাস্তা তৈরী করা হয়। স্থানীয় বেলুচি একজন সাধুর নামানুসারে চূড়াটির যে নাম রাখা হয় অনুবাদ করলে তার অর্থ  হয় “পর্বতের রাজা”।
আঞ্চলিক
ভারত ও এশিয়ার সক্রিয় টেকটোনিক বেল্টের সংঘর্ষের ফলে উৎপন্ন হয় হিমালয়ের, আর সেই টেকটোনিক বেল্টের অংশ পাকিস্তান। আর এই কার্যক্রমের ফলে পাকিস্তান জুড়েই জলের তাপ পরিবর্তন ও জলের তাপের সক্রিয়তার ব্যপক পরিবর্তন প্রত্যাশিত বিষয়। কোহি সুলতান পাকিস্তানের সবচেয়ে তরুণ আগ্নেয়গিরি।
স্থানীয়
কোহি সুলতান একটি বিসতৃত আগ্নেয় পাহাড়ের সমষ্টি, যার অন্তত তিনটি জ্বালামুখ আছে, যেগুলির নাম তাদের চূড়ার নাম অনুসারে রাখা হয়েছে কানসুরি, আবু এবং মিরি ।প্রত্যেকের একটি প্রধান গহ্বর আছে, সবচেয়ে বড়টি ৫ কিলোমিটারেরও বেশি প্রশস্ত এবং ব্যপকভাবে ক্ষয়প্রাপ্ত। কোহি সুলতানের শৃঙ্গ ২৩৩৪ মিটার (৭৬৫৬ ফুট) উচুু এবং সবচেয়ে নবীন মিরি জ্বালামুখটি ২৩৩৩ মিটার (৭৬৫৪ ফুট) উচু। এর গহ্বর স্তর বিশিষ্ট ; বহি:গহ্বরের পরিধি ৬.৫ কিলোমিটার(৪.০ মাইল) এবং অন্ত;গহ্বর , যা বিভিন্ন পরিবর্তনের মাধ্যমে জন্ম নিয়েছে তার পরিধি ৮০০ মিটার (২৬০০ ফুট)।
তিরুবোত্রিয়ুর
তিরুবোত্রিয়ুর দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি আবাসিক অঞ্চল। প্রশাসনিকভাবে এটিকে চেন্নাই নগর নিগমের অধীনে। এটি চেন্নাই শহরের তণ্ডাইয়ারপেট উপবিভাগের অন্তর্গত। চেন্নাই নগর নিগমের ১৫ জোনের মধ্যে উত্তরে সমুদ্র উপকূল বরাবর অবস্থিত জোন-১ হলো তিরুবোত্রিয়ুর।
প্যারিস কর্নার এবং চেন্নাই সেন্ট্রাল এর মত অর্থনৈতিক প্রশাসনিকভাবে উন্নত লোকালয়ের কাছাকাছি অবস্থিত হওয়া, তাই সমস্ত ধরনের সুযোগ-সুবিধা, পরিষেবার উপস্থিতি ও স্বল্পমূল্যে জীবনযাপনের সুবিধা থাকার জন্য লোকালয়টি আবাসিক প্রধান ও নবাগতদের থাকার সুবিধাজনক অঞ্চলে পরিণত হয়েছে। অর্থনৈতিক একক বিপণন ব্যবস্থা এবং মৎস্য আহরণে সুবিধা থাকার জন্য চেন্নাই শহরের এই অন্যতম পুরাতন লোকালয়টিতে বিবিধ ধরনের ভাষাভাষীর লোকের উপস্থিতি লক্ষ্য করা যায়। উপস্থিত বাস টার্মিনাস এবং চেন্নাই এমটিসি বাস পরিষেবার মাধ্যমে সড়কপথে এটি চেন্নাই শহরের বিভিন্ন অঞ্চলের সঙ্গে সহজে পরিবহন যোগ্য। এখানে রয়েছে চেন্নাই শহরতলি রেলওয়ের তিরুবোত্রিয়ুর রেলওয়ে স্টেশন।
ইতিহাস
চেন্নাই শহর তেরির বহু আগে থেকেই তিরুবোত্রিয়ুরে জনবসতি ছিল৷ এখানে রয়েছে পাঠল পত্র স্থলঙ্গলে উল্লিখিত প্রাচীন ত্যাগরাজ মন্দির, এটি শিব মহামন্দির হওয়ার সাথে সাথে দেবী সতীর শক্তিপীঠগুলির একটি৷ এছাড়াও এখানে রয়েছে তিরুবুড়াই আম্মান, বড়বুড়াই আম্মান ও কোটিবুড়াই আম্মান মন্দির৷ কাছাকাছির মধ্যে রয়েছে অন্যতম শ্রেষ্ঠ সন্ত পট্টিনাথের মন্দির৷ পরবর্তীকালে বহু সাধু, সন্ত, কবি ও বিদ্বজ্জন এই মন্দির দর্শনে আসেন, তাদের মধ্যে উল্লেখযোগ্য আপ্পার, সুন্দরর, সম্বন্ধর, ত্যাগরাজ, বল্ললার, কম্বর, আদি শঙ্কর প্রমুখ৷ শ্রীরঙ্গমে উচ্চারিত হওয়া কম্ব রামায়ণের রচয়িতা ত্যাগরাজ, স্বামী বড়বুড়াই আম্মান মন্দিরে তা রচনা করেন৷
দ্বিতীয় বিশ্বযুদ্ধ সময়কালীন চেন্নাই শহরের উত্তর-পশ্চিম দিকে অটোমোবাইল শিল্পের উন্নতি ঘটে। একই সঙ্গে তিরুবোত্রিয়ুর, আবাড়ি, অম্বাত্তুর, সেম্বিয়াম, এন্নোরে অটো-বেল্ট তৈরি হয়। ২০১৮ খ্রিস্টাব্দের এপ্রিল মাসে রাজ্য সরকার তিরুবোত্রিয়ুরকে তিরুভেলুর থেকে চেন্নাই জেলার স্থানান্তর করার সিদ্ধান্ত নেয়।
ভূগোল
তিরুবোত্রিয়ুরের অবস্থান স্থানাঙ্কে। বঙ্গোপসাগর উপকূলে অবস্থিত এই লোকালয় সমুদ্রপৃষ্ঠের উচ্চতা অবস্থিত পদচারণ ক্ষেত্র। ২০০৪ সমুদ্র উপকূলবর্তী বাঁধ নির্মাণের পূর্বে মৎস্যজীবী সাধারণ মানুষের কাছে লোকালয়ে সমুদ্রের জল প্রবেশ করার আতঙ্ক ছিল নিত্যদিনের। এই সমুদ্র বাঁধ ৪ কিলোমিটার দীর্ঘ ও স্থান বিশেষে ১৬৫ থেকে ৩০০ মিটার চওড়া। উচ্চতা সমুদ্রপৃষ্ঠ থেকে ৪ মিটার। সমুদ্রতীরে বালিয়াড়ির তৈরি করে বেশ কিছু একর জমি উদ্ধার করা হয়েছে।
২০১৮ খ্রিস্টাব্দের পরিসংখ্যান অনুসারে তিরুবোত্রিয়ুর সহ তণ্ডাইয়ারপেটের সবুজায়ন ১০ শতাংশেরও নীচে, যেখানে সমগ্র চেন্নাইয়ের সবুজায়ন হার ১৫ শতাংশ প্রায়। এর মূল কারণ দ্রুত অর্থনৈতিক একক, কল-কারখানা, বিদ্যুৎকেন্দ্র, পরিশোধনাগার, মাছের আড়ত ও ফেরিঘাটের উপস্থিতি।
জনতত্ত্ব
২০১১ খ্রিস্টাব্দে ভারতের জনগণনা অনুসারে তিরুবোত্রিয়ুর লোকালয়ের জনসংখ্যা ছিল ২,৪৯,৪৪৬ জন, যেখানে প্রতি হাজার পুরুষে ৯৯১ জন নারী বাস করতেন। মোট শিশু সংখ্যা ২৬,৯০৩ জন যেখানে শিশুপুত্র সংখ্যা ১৩,৭৮২ জন এবং শিশুকন্যা সংখ্যা ১৩,১২১ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১৪.১৬ ও ০.০২। শহরটির সাক্ষরতার হার ছিল ৮৮.৫৯ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ৬৩,৮৬২ টি। মোট শ্রমজীবীর সংখ্যা ৯৪,০০০ জন, যার মধ্যে কৃষক ৪৫১ জন, মূল কৃষিজীবী ৫০৯ জন গৃহস্থলী সংক্রান্ত শ্রমজীবী ১,৫৬৮ জন, অন্যান্য শ্রমজীবী ৭৮,৫২২ জন। মোট প্রান্তিক শ্রমজীবী সংখ্যা ১২,৯৫০ জন, যার মধ্যে প্রান্তিক কৃষক ১৬৩ জন, প্রান্তিক কৃষিজীবী ১৩৬ জন, প্রান্তিক গৃহস্থলী সংক্রান্ত শ্রমজীবী ৬১২ জন, অন্যান্য প্রান্তিক শ্রমজীবী ১২,০৩৯ জন।
২০০১ থেকে ২০১১ খ্রিস্টাব্দের মধ্যে তিরুবোত্রিয়ুরের জনসংখ্যা বৃদ্ধির হার ছিল ১৭ শতাংশ।
রাজনীতি
তিরুবোত্রিয়ুর বিধানসভা কেন্দ্র চেন্নাই উত্তর লোকসভা কেন্দ্রের অন্তর্গত।
আধ্যাত্মিকতা এবং সমতার ক্ষেত্রে মহিলাদের ইসলামী উদ্যোগ
আধ্যাত্মিকতা এবং সমতার ক্ষেত্রে মহিলাদের ইসলামী উদ্যোগ (Women's Islamic Initiative in Spirituality and Equality) সংক্ষেপে ডাব্লুআইএসই (WISE) বা ডাব্লুআইএসই মুসলিম নারী পরিচিত, একটি বিশ্বব্যাপী সংগঠন যা নারী অধিকার, এবং সামাজিক ন্যায়বিচার প্রচারের জন্য নিবেদিত, যা মুসলিম মহিলাদের দ্বারা পরিচালিত হয়। ডাব্লুআইএসই এই অবস্থান ধারণ করে যে ইসলাম নয় বরং পুরুষতান্ত্রিক সংস্কৃতি নারীর অধিকার কেড়ে নেয় এবং মুসলমানদের অনুভব করতে সাহায্য করে যে তাদের তাদের ধর্ম এবং তাদের অধিকারের মধ্যে বেছে নিতে হবে না। সংগঠনটি বিশ্বব্যাপী মুসলমানদের কুরআনের ব্যাখ্যার আলোচনা, ক্ষতিকর প্রথা ও কুসংস্কারের মোকাবিলা এবং ইসলামে নারীদের সচেতনতা বৃদ্ধির জন্য একটি স্থান ও মঞ্চ প্রদান করা। একটি আন্তর্জাতিক আন্দোলন হিসাবে, এটি বিদ্বান ও সমাজ বিজ্ঞানী জুলি প্রুজান-জর্জেনসেন "আরব নারীদের কর্তৃত্বকে শক্তিশালী করার এবং পুরুষতান্ত্রিক প্রথাগুলির সংস্কার জোরদার করার জন্য গুরুত্বপূর্ণ সম্ভাবনা ধরে রাখার জন্য বিবেচনা করেছেন।" ডাব্লুআইএসই নিউ ইয়র্ক ভিত্তিক আমেরিকান সোসাইটি ফর মুসলিম অ্যাডভান্সমেন্ট (এএসএমএ) থেকে পৃষ্ঠপোষকতা পেয়ে থাকে।
কর্মসূচি
ডাব্লুআইএসই বিভিন্ন সম্মেলনে পৃষ্ঠপোষকতা করে, যেমন ২০১০ সালে মালয়েশিয়ায় অনুষ্ঠিত সম্মেলন, যেখানে ৫৫ টিরও বেশি দেশ থেকে ২০০ টিরও বেশি মুসলিম নারী উপস্থিত হয়েছিল। ২০০৭ সালে মালয়েশিয়ায় প্রথম সম্মেলনে ডাব্লুআইএসই "ইসলামের মধ্যে নারীদের বিশ্বব্যাপী নেতৃত্বকে এগিয়ে নেওয়ার" জন্য ১০ বছরের পরিকল্পনা তৈরি করেছিল। ডাব্লুআইএসই সম্মেলনে একাডেমিক কাগজপত্র, কর্মশালা এবং একটি মুসলিম মহিলা অনলাইন প্রবেশদ্বার রয়েছে যা ভিডিও প্রকাশ করে এবং একটি ভার্চুয়াল মসজিদ রয়েছে।
ডাব্লুআইএসই মহিলাদের জন্য একটি পরামর্শ পরিষদ বা শুরা পরিষদ গঠন করে যা নারীদের প্রতি নির্যাতনের বিষয়ে ধর্মীয় বক্তব্য দেয়। পরিষদের ফতোয়া জারির কোনো আইনগত ক্ষমতা না থাকলেও, এটি এখনো এমন অনেক ইসলাম ধর্মাবলম্বী দেশে এর প্রভাবশালীতা বজায় রেখেছে। শুরা হল নিয়মের মধ্যে থেকে সক্রিয়তা প্রচারের একটি উপায়, ইতিমধ্যেই যে স্থানে যেখানে শরিয়ত আইন ব্যবহার করা হয়। ডাব্লুআইএসই দ্বারা নির্মিত শুরা হল "নারীদের একটি ধর্মীয় এবং আইনী কণ্ঠস্বর পুনরুদ্ধারের প্রচেষ্টা" এবং এটি "মুসলিম বিশ্বের প্রথম সত্যিকারের আন্তর্জাতিক শুরা"।
ডাব্লুআইএসই অন্যান্য সংগঠনের সাথে সমন্বয় করে যেমন জামিলা আফগানি দ্বারা প্রতিষ্ঠিত নূর এডুকেশনাল সেন্টারে (এনইসি) যেখানে ইমামদের জন্য লিঙ্গ-সংবেদনশীল প্রশিক্ষণ প্রদান করা হয়। এছাড়াও সংগঠনটি ঐতিহ্যবাহী ইসলামী বিশ্ববিদ্যালয়গুলির সাথে যোগাযোগ করে এবং অংশীদার হয়।
ইতিহাস
মুসলিমরা সন্ত্রাসী এবং ইসলাম নারীদের উপর নিপীড়ন করে এমন ভ্রান্ত-ধারণাগুলি কাটিয়ে ওঠার জন্য ২০০৬ সালে ডাব্লুআইএসই গঠিত হয়েছিল। ডাব্লুআইএসই প্রতিষ্ঠা করেছিলেন ডেইজি খান, যিনি ইসলামে লিঙ্গ বৈষম্য নিয়ে উদ্বিগ্ন ছিলেন। ডেইজি খান আরও বলেছিলেন, "যখন মুসলিম মহিলাদের সমস্যাগুলি সংবাদমাধ্যমে মুসলিম নারীদের অংশগ্রহণ ছাড়াই বিতর্কিত হয় তখন এটি বিব্রতকর।" ডাব্লুআইএসই প্রথম নিউইয়র্কে এএসএমএ দ্বারা পৃষ্ঠপোষকতা করা একটি ২০০৬ সালের সম্মেলনে চালু হয়েছিল। ২০০৬ সালে ডাব্লুআইএসই তার প্রাথমিক বিবৃতিতে বলেছে যে "ন্যায়বিচার, ন্যায্যতা এবং সমতা ইসলামের মূল মূল্যবোধ।"
ডাব্লুআইএসই ফোর্ড ফাউন্ডেশন, হেনরি লুস ফাউন্ডেশন, রকফেলার ব্রাদার্স ফান্ড এবং মার্শাল ফ্যামিলি ফান্ড দ্বারা অর্থায়ন পেয়েছে। প্রথম দিকে সংগঠনে ব্যারোনেস উদ্দিন, ইনগ্রিড ম্যাটসন এবং মাসুদা জালালের মতো বিশিষ্ট মুসলিম মহিলা অন্তর্ভুক্ত ছিল।
নরউইচ
নরউইচ ইংল্যান্ডের নরফোকের একটি শহর এবং জেলা, যার মধ্যে এটি কাউন্টি শহর।  নরউইচ লন্ডনের প্রায় ১০০ মাইল (১৬০ কিমি) উত্তর-পূর্ব, ইপ্সউইচ থেকে ৪০ মাইল (৬৪ কিমি) উত্তরে এবং পিটারবোরোর ৬৫ মাইল (১০৫ কিমি) পূর্বে ওয়েনসাম নদীর তীরে।  দেশের বৃহত্তম মধ্যযুগীয় ক্যাথেড্রালগুলির মধ্যে একটি সহ নরউইচের সীট হিসেবে, এটি পূর্ব অ্যাঙ্গলিয়ার বৃহত্তম শহর।
ঐতিহ্য ও অবস্থা
শহরটি ইউনাইটেড কিংডমের সবচেয়ে সম্পূর্ণ মধ্যযুগীয় শহর, যার মধ্যে রয়েছে এলম হিল, টিম্বার হিল এবং টম্বল্যান্ডের মতো পাকা রাস্তা, সেন্ট অ্যান্ড্রু'স হলের মতো প্রাচীন ভবন, ড্রাগন হল, গিল্ডহল এবং স্ট্রেঞ্জার্স হলের মতো অর্ধ-কাঠের ঘর, ১৮৯৯ রয়্যাল আর্কেডের আর্ট নুওয়াউ, অনেক মধ্যযুগীয় গলি এবং ঘূর্ণায়মান নদী ভেনসাম যা শহরের কেন্দ্র থেকে নরউইচ ক্যাসলের দিকে প্রবাহিত হয়। ২০১২ সালের মে মাসে, নরউইচকে ইংল্যান্ডের প্রথম ইউনেস্কো সাহিত্যের শহর হিসেবে মনোনীত করা হয়। যুক্তরাজ্যের অন্যতম জনপ্রিয় পর্যটন কেন্দ্র, এটি দ্য গার্ডিয়ান ২০১৬ সালে "ইংল্যান্ডে কাজ করার জন্য সবচেয়ে সুখী শহর" এবং ২০১৩ সালে দ্য টাইমস গুড ইউনিভার্সিটি গাইড দ্বারা বিশ্বের সেরা ছোট শহরগুলির মধ্যে একটি হিসাবে ভোট দিয়েছিল। ২০১৮, ২০১৯ এবং ২০২০ সালে, নরউইচ দ্য সানডে টাইমস দ্বারা যুক্তরাজ্যের "বেস্ট প্লেস টু লিভ" এর মধ্যে একটি ভোট দেওয়া হয়েছিল।
উৎপত্তি
আইসেনি উপজাতির রাজধানী ছিল আধুনিক নরউইচের দক্ষিণে প্রায় ৫ মাইল (৮ কিমি) তাস নদীর ধারে ক্যাস্টর সেন্ট এডমন্ড গ্রামের কাছে অবস্থিত একটি বসতি।  আনুমানিক ৬০ খ্রিস্টাব্দে বুডিকার নেতৃত্বে একটি বিদ্রোহের পর, ক্যাস্টর এলাকাটি ভেন্টা আইসেনোরাম নামে পূর্ব অ্যাঙ্গলিয়ার রোমান রাজধানী হয়ে ওঠে, আক্ষরিক অর্থে "আইসেনির বাজার"।  এটি প্রায় ৪৫০ এ অব্যবহারে পড়েছিল।অ্যাংলো-স্যাক্সনরা ৫ম এবং ৭ম শতাব্দীর মাঝামাঝি সময়ে আধুনিক শহরের জায়গাটি স্থির করে, নর্থউইক ("উত্তর ফার্ম") এর শহরগুলি প্রতিষ্ঠা করে, যেখান থেকে নরউইচ এর নাম নেওয়া হয় এবং ওয়েস্টউইক (নরউইচ-ওভার-দ্য-ওয়াটারে)  এবং থর্পে একটি কম বসতি।  নরউইচ ১০ শতকে একটি শহর হিসাবে বসতি স্থাপন করে এবং তারপরে পূর্ব অ্যাংলিয়ান ব্যবসা ও বাণিজ্যের একটি বিশিষ্ট কেন্দ্রে পরিণত হয়।
প্রাথমিক ইংরেজ এবং নরম্যান বিজয়
নরউইচের জন্য উন্নয়নের দুটি প্রস্তাবিত মডেল রয়েছে।  এটা সম্ভব যে তিনটি পৃথক প্রাথমিক অ্যাংলো-স্যাক্সন বসতি, একটি নদীর উত্তরে এবং দুটি দক্ষিণে উভয় দিকে, তারা বৃদ্ধির সাথে সাথে একত্রিত হয়েছিল বা নদীর উত্তরে একটি অ্যাংলো-স্যাক্সন বসতি ৭ম শতাব্দীর মাঝামাঝি সময়ে আবির্ভূত হয়েছিল।  আগের তিনটি পরিত্যাগের পর।  প্রাচীন শহরটি ১০০৪ সালে পূর্ব অ্যাংলিয়ায় ব্যবসা-বাণিজ্যের একটি সমৃদ্ধ কেন্দ্র ছিল যখন ডেনমার্কের ভাইকিং রাজা সোয়েন ফোর্কবিয়ার্ড এটিকে আক্রমণ করে পুড়িয়ে দিয়েছিলেন।  মার্সিয়ান মুদ্রা এবং ৮ম শতাব্দীর রাইনল্যান্ডের মৃৎপাত্রের টুকরো থেকে বোঝা যায় যে এর অনেক আগে থেকেই দূরপাল্লার বাণিজ্য চলছিল।  ৯২৪ এবং ৯৩৯ সালের মধ্যে, নরউইচ সম্পূর্ণরূপে একটি শহর হিসাবে প্রতিষ্ঠিত হয়েছিল, যার নিজস্ব টাঁকশাল ছিল।  নরভিক শব্দটি কিং অ্যাথেলস্তানের শাসনামলে এই সময়ের মধ্যে তৈরি করা ইউরোপ জুড়ে মুদ্রায় দেখা যায়।   ভাইকিংরা ৯ম শতাব্দীর শেষের দিকে ৪০ থেকে ৫০ বছর ধরে নরউইচের একটি শক্তিশালী সাংস্কৃতিক প্রভাব ছিল, বর্তমান কিং স্ট্রিটের উত্তর প্রান্তে একটি অ্যাংলো-স্ক্যান্ডিনেভিয়ান জেলা স্থাপন করেছিল।  নর্মান বিজয়ের সময়, শহরটি ইংল্যান্ডের বৃহত্তম শহরগুলির মধ্যে একটি ছিল।  ডোমেসডে বুক বলে যে এটিতে আনুমানিক ২৫টি গির্জা এবং জনসংখ্যা ৫,০০০ থেকে ১০,০০০ এর মধ্যে ছিল৷  এটি টম্বল্যান্ডে একটি অ্যাংলো-স্যাক্সন গির্জার স্থান, স্যাক্সন বাজারের স্থান এবং পরবর্তী নর্মান ক্যাথেড্রালের স্থানও রেকর্ড করে।  নরউইচ বাণিজ্যের জন্য একটি প্রধান কেন্দ্র হিসাবে অবিরত ছিল, আনুষ্ঠানিকভাবে নরউইচ বন্দর হিসাবে বর্ণনা করা হয়েছে।  নরউইচ শহরের কেন্দ্রে খননের সময় স্ক্যান্ডিনেভিয়া এবং রাইনল্যান্ড থেকে কুয়ার্ন পাথর ও অন্যান্য প্রত্নবস্তু পাওয়া গেছে।  এগুলো ১১ শতকের পর থেকে। থাম্ব|নরউইচ ক্যাথেড্রাল ইংল্যান্ডের নর্মান ভবনগুলির মধ্যে একটি।
প্রারম্ভিক আধুনিক সময়কাল (১৪৮৫–১৬৪০)
ইংল্যান্ডে অস্বাভাবিকভাবে, বিদ্রোহ শহরটিকে বিভক্ত করেছিল এবং শহুরে দরিদ্রদের দুর্দশার সাথে প্রোটেস্ট্যান্টবাদকে যুক্ত করেছে বলে মনে হয়।  নরউইচের ক্ষেত্রে, এই প্রক্রিয়াটি পরবর্তীতে ডাচ এবং ফ্লেমিশ "অচেনা ব্যক্তিদের" আগমনের মাধ্যমে ক্যাথলিকদের নিপীড়ন থেকে পালিয়ে আসা এবং অবশেষে শহরের জনসংখ্যার এক-তৃতীয়াংশের মতো সংখ্যায় আন্ডারস্কোর করা হয়েছিল।  এই ধরনের বিপুল সংখ্যক নির্বাসিত শহরে এসেছিল, বিশেষ করে ওয়েস্টকওয়ারটিয়ার ("ওয়েস্টার্ন কোয়ার্টার") থেকে ফ্লেমিশ প্রোটেস্ট্যান্টরা, দক্ষিণ নেদারল্যান্ডের একটি অঞ্চল যেখানে ডাচ বিদ্রোহের প্রথম ক্যালভিনিস্ট আগুন ছড়িয়ে পড়েছিল।  ইপ্রেস-এর অধিবাসীরা, বিশেষ করে, অন্যান্য গন্তব্যের উপরে নরউইচ বেছে নেয়।  সম্ভবত কেটের প্রতিক্রিয়ায়, নরউইচ প্রথম প্রাদেশিক শহর হয়ে ওঠে যারা দরিদ্র ত্রাণের একটি নাগরিক প্রকল্পের জন্য বাধ্যতামূলক অর্থপ্রদান শুরু করে, যা দাবি করা হয়েছে যে এটির ব্যাপক প্রবর্তনের নেতৃত্ব দিয়েছে, যা ১৫৯৭-১৫৯৮ সালের পরবর্তী এলিজাবেথান দরিদ্র আইনের ভিত্তি তৈরি করেছে।
নরউইচ ঐতিহ্যগতভাবে ১৬ এবং ১৭ শতকে বিভিন্ন সংখ্যালঘুদের আবাসস্থল, বিশেষ করে ফ্লেমিশ এবং বেলজিয়ান ওয়ালুন সম্প্রদায়। ১৫৬৭ সালের মহান "অপরিচিত" অভিবাসন নরউইচে প্রোটেস্ট্যান্ট তাঁতিদের একটি উল্লেখযোগ্য ফ্লেমিশ এবং ওয়ালুন সম্প্রদায়কে নিয়ে আসে, যেখানে তাদের স্বাগত জানানো হয়েছিল বলে জানা যায়। বণিকের বাড়ি যা ছিল শহরে তাদের প্রথম ঘাঁটি - এখন একটি জাদুঘর - এখনও স্ট্রেঞ্জার্স হল নামে পরিচিত. এটা মনে হয় যে অপরিচিত ব্যক্তিরা স্থানীয় সম্প্রদায়ের সাথে খুব বেশি শত্রুতা ছাড়াই একত্রিত হয়েছিল, অন্তত ব্যবসায়িক ভ্রাতৃত্বের মধ্যে, যাদের তাদের দক্ষতা থেকে সর্বাধিক লাভ করতে হয়েছিল। নরউইচ-এ তাদের আগমন মূল ভূখণ্ড ইউরোপের সাথে বাণিজ্য বৃদ্ধি করে এবং শহরের ধর্মীয় সংস্কার ও উগ্র রাজনীতির দিকে একটি আন্দোলন গড়ে তোলে। বিপরীতে, তার পিউরিটান বিশ্বাসের জন্য অ্যাংলিকান চার্চ দ্বারা নির্যাতিত হওয়ার পর, মাইকেল মেটকাফ , একজন ১৭ শতকের নরউইচ তাঁতি, শহর ছেড়ে পালিয়ে যান এবং ম্যাসাচুসেটসের ডেদামে বসতি স্থাপন করেন ।
নরউইচ ক্যানারি প্রথম ১৬ শতাব্দীতে স্প্যানিশ নিপীড়ন থেকে ফ্লেমিং পালিয়ে যাওয়া ইংল্যান্ডকে মধ্যে চালু করা হয়। টেক্সটাইল কাজের ক্ষেত্রে তাদের উন্নত কৌশলগুলির সাথে, তারা পোষা ক্যানারি নিয়ে এসেছিল যা তারা স্থানীয়ভাবে প্রজনন করতে শুরু করে, অবশেষে ২০ শতকে শহরের একটি মাস্কট এবং তার ফুটবল ক্লাব, নরউইচ সিটি এফসি : "দ্য ক্যানারিস" এর প্রতীক হয়ে ওঠে ।
সরকার
স্থানীয় সরকার আইন ১৯৭২ কার্যকর হওয়ার পর থেকে নরউইচ স্থানীয় সরকারের দুই স্তর দ্বারা শাসিত হয়েছে । নরফোক কাউন্টি কাউন্সিল নরফোক জুড়ে স্কুল, সামাজিক পরিষেবা এবং লাইব্রেরির মতো পরিষেবাগুলি পরিচালনা করে । নরউইচ সিটি কাউন্সিল আবাসন, পরিকল্পনা, অবসর এবং পর্যটনের মতো পরিষেবাগুলি পরিচালনা করে।
নরউইচ ৮৪ সদস্যের কাউন্টি কাউন্সিলে ১৩ জন কাউন্টি কাউন্সিলর নির্বাচন করে। শহরটি একক-সদস্যের নির্বাচনী বিভাগে বিভক্ত, প্রতি চার বছর পর পর কাউন্টি কাউন্সিলররা নির্বাচিত হন।
নরউইচ সিটি কাউন্সিল ১৩ টি ওয়ার্ডে নির্বাচিত ৩৯ জন কাউন্সিলর নিয়ে গঠিত । প্রতি বছর (কাউন্টি কাউন্সিল নির্বাচনের বছর ব্যতীত) প্রতি ওয়ার্ডে একজন কাউন্সিলর চার বছরের মেয়াদের জন্য নির্বাচিত হন।ওয়ার্ডের সীমানা পরিবর্তনের কারণে ২০১৯ সালের নরউইচ সিটি কাউন্সিল নির্বাচনে সমস্ত ৩৯টি আসনে প্রতিদ্বন্দ্বিতা করা হয়েছিল । ২০১৯ সালের নির্বাচনের পর থেকে, লেবার ২৭টি, গ্রিন পার্টি ৯টি এবং লিবারেল ডেমোক্র্যাটদের ৩টি আসন বণ্টন করা হয়েছে, যেখানে লেবার সামগ্রিক নিয়ন্ত্রণ ধরে রেখেছে। থাম্ব|নরউইচ সিটি হল
লর্ড মেয়রালিটি এবং শ্রিয়েভালিটি
কেন্দ্র|থাম্ব|220x220পিক্সেল|নরউইচ গিল্ডহল, ১৫ শতকের শুরু থেকে [[১৯৩৮ সাল পর্যন্ত স্থানীয় সরকারের আসন।]] শহরের আনুষ্ঠানিক প্রধান হলেন লর্ড মেয়র ; যদিও এখন কেবল একটি আনুষ্ঠানিক অবস্থান, অতীতে অফিসটি সিটি কাউন্সিলের অর্থ ও বিষয়গুলির উপর নির্বাহী ক্ষমতা সহ যথেষ্ট কর্তৃত্ব বহন করত। ২০১৯-২০২০ সালে, লর্ড মেয়র হলেন কাউন্সিলর ভন থমাস এবং শেরিফ, ডাঃ মারিয়ান প্রিন্সলে। নরউইচের মেয়রের কার্যালয় ১৪০৩ সাল থেকে শুরু হয় এবং ১৯১০ সালে এডওয়ার্ড সপ্তম দ্বারা " লর্ড মেয়রের মর্যাদায় উত্থাপিত হয় " পূর্ব অ্যাঙ্গলিয়ার প্রধান শহর হিসাবে সেই শহরের দখলে থাকা অবস্থান এবং তাঁর সাথে ঘনিষ্ঠতার কারণে মহারাজ"। ১৪০৪ সাল থেকে নরউইচের নাগরিকরা, একটি কাউন্টি কর্পোরেট হিসাবে, দুটি শেরিফ নির্বাচন করার বিশেষাধিকার পেয়েছিল। মিউনিসিপ্যাল ​​কর্পোরেশন আইন ১৮৩৫-এর অধীনে এটি একটি কমিয়ে একটি আনুষ্ঠানিক পদে পরিণত করা হয় । লর্ড মেয়র এবং শেরিফ উভয়ই কাউন্সিলের বার্ষিক সভায় নির্বাচিত হন।
একক অবস্থা প্রস্তাব
অক্টোবর ২০০৬ সালে, সম্প্রদায় এবং স্থানীয় সরকার বিভাগ একটি স্থানীয় সরকার শ্বেতপত্র তৈরি করে যাতে কাউন্সিলগুলিকে ঐক্যবদ্ধ পুনর্গঠনের জন্য প্রস্তাব জমা দেওয়ার জন্য আমন্ত্রণ জানানো হয়। নরউইচ ২০০৭ সালের জানুয়ারিতে তার প্রস্তাব জমা দেয়, যা ডিসেম্বর ২০০৭ সালে প্রত্যাখ্যান করা হয়েছিল, কারণ এটি গ্রহণের জন্য সমস্ত কঠোর মানদণ্ড পূরণ করেনি। ফেব্রুয়ারি ২০০৮-এ, ইংল্যান্ডের সীমানা কমিটি,  নরফোকের পুরো বা অংশের বিকল্প প্রস্তাবগুলি বিবেচনা করতে বলা হয়েছিল, যার মধ্যে নরউইচকে নরফোক কাউন্টি কাউন্সিল থেকে আলাদা করে একক কর্তৃপক্ষ হওয়া উচিত কিনা। 2009 সালের ডিসেম্বরে, সীমানা কমিটি নরউইচ সহ সমস্ত নরফোককে কভার করে একটি একক একক কর্তৃপক্ষের সুপারিশ করেছিল।
স্থাপত্য
নরউইচের মধ্যযুগীয় সময়টি ১১ শতকের নরউইচ ক্যাথেড্রাল, ১২ শতকের দুর্গ (বর্তমানে একটি জাদুঘর) এবং বেশ কয়েকটি প্যারিশ গির্জা দ্বারা উপস্থাপিত হয়।   মধ্যযুগে, ৫৭ টি গির্জা শহরের প্রাচীরের মধ্যে দাঁড়িয়েছিল;  ৩১ টি এখনও বিদ্যমান এবং সাতটি এখনও পূজার জন্য ব্যবহৃত হয়।  একটি সাধারণ আঞ্চলিক প্রবাদ ছিল যে এটি বছরের প্রতি সপ্তাহের জন্য একটি গির্জা এবং প্রতিদিনের জন্য একটি পাব ছিল।  নরউইচ আল্পসের উত্তরের যেকোনো শহরের তুলনায় মধ্যযুগীয় গির্জাগুলি বেশি বলে মনে করা হয়।
১২৪৯ সালে তৈরি করা প্রাচীনতম রেফারেন্স সহ অ্যাডাম এবং ইভ শহরের প্রাচীনতম পাব বলে মনে করা হয়। বেশিরভাগ মধ্যযুগীয় ভবন শহরের কেন্দ্রে রয়েছে।  উল্লেখযোগ্য ধর্মনিরপেক্ষ উদাহরণ হল ড্রাগন হল, প্রায় ১৪৩০ সালে নির্মিত, এবং ১৪০৭-১৪১৩ সালে নির্মিত গিল্ডহল পরবর্তী সংযোজন সহ।   ১৮শ শতাব্দী থেকে, প্রাক-বিখ্যাত স্থানীয় নাম হল থমাস আইভরি, যিনি অ্যাসেম্বলি রুম (১৭৭৬), অক্টাগন চ্যাপেল (১৭৫৬), গ্রেট হাসপাতালের মাঠে সেন্ট হেলেনস হাউস (১৭৫২), এবং উদ্ভাবনী অনুমানমূলক আবাসন তৈরি করেছিলেন  সারে স্ট্রিট (c. ১৭৬১)।  আইভরিকে একই নামের এবং একই সময়ের আইরিশ স্থপতির সাথে বিভ্রান্ত করা উচিত নয়।
১৯ শতকে নরউইচের আকার এবং এর বেশিরভাগ হাউজিং স্টক, সেইসাথে শহরের কেন্দ্রে বাণিজ্যিক ভবনে একটি বিস্ফোরণ দেখা যায়।  ভিক্টোরিয়ান ও এডওয়ার্ডিয়ান যুগের স্থানীয় স্থপতি যিনি সবচেয়ে বেশি সম্মানের আদেশ দেন তিনি ছিলেন জর্জ স্কিপার (১৮৫৬-১৯৪৮)।   তার কাজের উদাহরণগুলির মধ্যে রয়েছে নরউইচ ইউনিয়নের সদর দফতর সারে স্ট্রিটে আধুনিক স্টাইল (ব্রিটিশ আর্ট নুওয়াউ শৈলী) রয়্যাল আর্কেড এবং কাছাকাছি সমুদ্রতীরবর্তী শহর ক্রোমারের হোটেল ডি প্যারিস।  আর্লহাম রোডে সেন্ট জন দ্য ব্যাপটিস্টকে উৎসর্গ করা নিও-গথিক রোমান ক্যাথেড্রাল ১৮৮২ সালে জর্জ গিলবার্ট স্কট জুনিয়র এবং তার ভাই জন ওল্ডরিড স্কট দ্বারা শুরু হয়েছিল।  শহরের চেহারায় জর্জ স্কিপারের দারুণ প্রভাব ছিল।  জন বেটজেম্যান এটিকে বার্সেলোনায় গাউদির প্রভাবের সাথে তুলনা করেছেন। ২০ শতকের মধ্যে শহরটি ক্রমাগত বৃদ্ধি পেতে থাকে। অনেক আবাসন, বিশেষ করে শহরের কেন্দ্র থেকে আরও দূরে, সেই শতাব্দীর।  স্কিপারের পর প্রথম উল্লেখযোগ্য বিল্ডিং ছিল সিএইচ জেমস এবং এসআর পিয়ার্সের সিটি হল, যা ১৯৩৮ সালে খোলা হয়েছিল। একই সময়ে তারা স্যার এডউইন লুটিয়েন্সের ডিজাইন করা সিটি ওয়ার মেমোরিয়ালকে শহরের হল এবং বাজারের মাঝখানে একটি স্মৃতি উদ্যানে স্থানান্তরিত করে। দ্বিতীয় বিশ্বযুদ্ধের সময় বোমা হামলা, যার ফলে তুলনামূলকভাবে কম প্রাণহানি ঘটে, শহরের কেন্দ্রস্থলে হাউজিং স্টকের উল্লেখযোগ্য ক্ষতি হয়।  যুদ্ধ-পরবর্তী প্রতিস্থাপন স্টকের বেশিরভাগ স্থানীয়-কর্তৃপক্ষের স্থপতি ডেভিড পার্সিভাল দ্বারা ডিজাইন করা হয়েছিল।  যাইহোক, নরউইচ-এর যুদ্ধ-পরবর্তী স্থাপত্যের প্রধান উন্নয়ন ছিল ১৯৬৪ সালে পূর্ব অ্যাঙ্গলিয়া বিশ্ববিদ্যালয়ের উদ্বোধন। মূলত ডেনিস লাসডুন (তার নকশা কখনই সম্পূর্ণরূপে কার্যকর করা হয়নি) দ্বারা ডিজাইন করা হয়েছিল, এটি পরবর্তী দশকগুলিতে প্রধান নাম দ্বারা যুক্ত করা হয়েছে যেমন  নরম্যান ফস্টার এবং রিক ম্যাথার।
বিনোদন
নরউইচের তিনটি সিনেমা কমপ্লেক্স রয়েছে।  ওডিয়ন নরউইচ রিভারসাইড লেজার সেন্টারে, ক্যাসেল মলের ভিতর এবং পূর্বে হলিউড সিনেমা (২০১৯ বন্ধ) অ্যাংলিয়া স্কোয়ারে, শহরের কেন্দ্রের উত্তরে অবস্থিত।   সিনেমা সিটি হল একটি আর্ট-হাউস সিনেমা যা নন-মেইনস্ট্রিম প্রোডাকশন দেখায়, সেন্ট অ্যান্ড্রু'স হলের বিপরীতে সেন্ট অ্যান্ড্রুস স্ট্রিটে পিকচারহাউস দ্বারা পরিচালিত, যার পৃষ্ঠপোষক ছিলেন অভিনেতা জন হার্ট।  নরউইচের শহর জুড়ে প্রচুর সংখ্যক পাব রয়েছে।  শহরের কেন্দ্রে প্রিন্স অফ ওয়েলস রোড, নরউইচ রেলওয়ে স্টেশনের কাছে রিভারসাইড জেলা থেকে নরউইচ ক্যাসেল পর্যন্ত চলে, বার এবং ক্লাব সহ তাদের অনেকের বাড়ি।
ভূগোল
England relief location map
আবহাওয়া
নরউইচ, ব্রিটিশ দ্বীপপুঞ্জের অন্যান্য অংশের মতো, একটি নাতিশীতোষ্ণ সামুদ্রিক জলবায়ু রয়েছে। এটি চরম তাপমাত্রা ভোগ করে না, এবং বৃষ্টিপাতের সুবিধাগুলি সারা বছর ধরে সমানভাবে ছড়িয়ে পড়ে।  কোল্টিশাল, প্রায় ১১ মাইল (১৮ কিমি) উত্তর-পূর্বে, ছিল নিকটতম অফিসিয়াল মেট-অফিস আবহাওয়া স্টেশন যার রেকর্ড পাওয়া যায়, যদিও এটি ২০০৬ সালের প্রথম দিকে রিপোর্টিং বন্ধ করে দেয় – নরউইচ বিমানবন্দর এখন রিডিং প্রদান করে।  পূর্ব অ্যাংলিয়ায় নরউইচের অবস্থান, উত্তর সাগরে প্রবেশ করা আবহাওয়ার পরিস্থিতি তৈরি করতে পারে যা দেশের অন্যান্য অংশে কম প্রভাব ফেলে, যেমন শীতের মাসগুলিতে উত্তর বা পূর্ব দিকের বাতাসে তুষার বা ঝরনা বা সমুদ্রের কুয়াশা/হারের মতো  বছরের গ্রীষ্মের অর্ধেক।  নরউইচ সমুদ্রের কুয়াশা দ্বারা আক্রান্ত হওয়ার একটি উদাহরণ সংলগ্ন ছবিতে দেখানো হয়েছে। ১৯৭৬ সালের জুন মাসে কোল্টিশাল-এ রেকর্ড করা সর্বোচ্চ তাপমাত্রা ছিল 33.1 °C (91.6 °F) । যাইহোক, আরও 1932-এ ফিরে যান, এবং নরউইচের পরম রেকর্ড সর্বোচ্চ 35.6 °C (96.1 °F)। সাধারণত বছরের উষ্ণতম দিনটি 28.8 °C (83.8 °F) এ পৌঁছানো উচিত এবং 9.9 দিনের তাপমাত্রা 25.1 °C (77.2 °F) বা তার বেশি হওয়া উচিত। ১৯৭৯ সালের জানুয়ারি মাসে কোল্টিশাল-এ রেকর্ড করা সর্বনিম্ন তাপমাত্রা ছিল −15.3 °C (4.5 °F) । তবে একটি সাধারণ বছরে, সবচেয়ে ঠান্ডা রাত্রি শুধুমাত্র −7.5 °C (18.5 °F) এ পড়ে।  বছরে গড়ে 39.4টি বায়ু তুষারপাত রেকর্ড করা হবে আরও সম্প্রতি, নরউইচ বিমানবন্দরের তাপমাত্রা ১৮ ডিসেম্বর ২০১০-এ −14.4 °C (6.1 °F) এ নেমেছে যেখানে বেসরকারী আবহাওয়া স্টেশনগুলি -17 এবং −18-এর স্থানীয় রিডিং রিপোর্ট করছে  °সে (1 এবং 0 °ফা)।
খড়ি বোলি
খড়ি বোলি, যা খাড়ি বুলি নামেও পরিচিত অথবা সহজ ভাষায়   খাড়ি, দেহলভী, কৌরভী এবং হিন্দুস্তানী একটি মর্যাদাপূর্ণ হিন্দুস্তানী উপভাষা। এই উপভাষা থেকেই হিন্দি এবং উর্দু এর উৎপত্তি। বর্তমানে এই ভাষা দুইটি যথাক্রমে ভারত ও পাকিস্তানের দাপ্তরিক ভাষা হিসেবে স্বীকৃত
কবরী
সারাহ বেগম কবরী (জন্ম: ১৯ জুলাই ১৯৫০―১৭ এপ্রিল ২০২১), আসল নাম মিনা পাল, একজন বাংলাদেশি অভিনেত্রী, চলচ্চিত্র পরিচালক ও রাজনীতিবিদ ছিলেন। তিনি বিংশ শতাব্দীর ষাট ও সত্তরের দশকের বাংলাদেশের অন্যতম জনপ্রিয় চলচ্চিত্রের নায়িকা ছিলেন। তিনি একটি অভিনয় ও আজীবন সম্মাননাসহ দুটি জাতীয় চলচ্চিত্র পুরস্কার, ছয়টি বাচসাস পুরস্কার এবং মেরিল-প্রথম আলো আজীবন সম্মাননা পুরস্কার অর্জন করেছেন।
কবরীর চলচ্চিত্রে অভিষেক ঘটে নাট্যধর্মী সুতরাং (১৯৬৪) চলচ্চিত্রে অভিনয়ের মধ্য দিয়ে। এরপর উর্দু ভাষার বাহানা ও সোয়ে নদীয়া জাগে পানি এবং লোককাহিনি-নির্ভর সাত ভাই চম্পা (১৯৬৮) দিয়ে সফলতা অর্জন করেন। আবির্ভাব (১৯৬৮) চলচ্চিত্র দিয়ে রাজ্জাকের সাথে তার জুটি গড়ে ওঠে। এই জুটির জনপ্রিয় ও সফল চলচ্চিত্রগুলো হলো ময়নামতি (১৯৬৯), নীল আকাশের নীচে (১৯৬৯), ক খ গ ঘ ঙ (১৯৭০), দর্প চূর্ণ (১৯৭০), কাঁচ কাটা হীরে (১৯৭০), দীপ নেভে নাই (১৯৭০), স্মৃতিটুকু থাক (১৯৭১), রংবাজ (১৯৭৩)।
তিনি লালন ফকির (১৯৭২) চলচ্চিত্রে অভিনয় করে শ্রেষ্ঠ অভিনেত্রী বিভাগে বাচসাস পুরস্কার অর্জন করেন। সাহিত্যনির্ভর তিতাস একটি নদীর নাম (১৯৭৩)-এর রাজার ঝি এবং সারেং বৌ (১৯৭৮)-এর নবিতুন তার অন্যতম সমাদৃত দুটি কাজ। দ্বিতীয়োক্ত কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও বাচসাস পুরস্কার অর্জন করেন। এছাড়া তিনি সুজন সখী (১৯৭৫) ও দুই জীবন (১৯৮৮) চলচ্চিত্রে অভিনয়ের জন্য আরও দুটি বাচসাস পুরস্কার অর্জন করেন। তার অভিনীত তিতাস একটি নদীর নাম ও সাত ভাই চম্পা চলচ্চিত্র দুটি ব্রিটিশ ফিল্ম ইনস্টিটিউট-এর সেরা দশ বাংলাদেশি চলচ্চিত্র তালিকায় যথাক্রমে প্রথম ও দশম স্থান লাভ করে।
চলচ্চিত্রে অভিনয়ের পাশাপাশি তিনি রাজনীতিতেও সক্রিয় ছিলেন। তিনি ২০০৮ সালে বাংলাদেশ আওয়ামী লীগের রাজনীতিবিদ হিসেবে নারায়ণগঞ্জ-৪ আসন থেকে জাতীয় সংসদ সদস্য নির্বাচিত হন এবং ২০১৪ সাল পর্যন্ত দায়িত্ব পালন করেন। ২০১৭ সালে অমর একুশে গ্রন্থমেলায় তার আত্মজীবনীমূলক বই স্মৃতিটুকু থাক প্রকাশিত হয়।
প্রারম্ভিক জীবন
কবরী ১৯৫০ সালের ১৯শে জুলাই চট্টগ্রাম জেলার বোয়ালখালী উপজেলাতে জন্মগ্রহণ করেন। জন্মস্থান বোয়ালখালী হলেও শৈশব ও কৈশোর বেড়ে ওঠা চট্টগ্রাম নগরীতে। তার জন্মনাম মিনা পাল। পিতা শ্রীকৃষ্ণ দাস পাল এবং মা শ্রীমতি লাবণ্য প্রভা পাল। ১৯৬৩ সালে মাত্র ১৩ বছর বয়সে তিনি নৃত্যশিল্পী হিসেবে মঞ্চে কাজ শুরু করেন।
কর্মজীবন
থাম্ব|[[সুতরাং চলচ্চিত্রে সুভাষ দত্তের সাথে কবরী (১৯৬৪)]] কবরীর চলচ্চিত্রে অভিষেক ঘটে ১৯৬৪ সালে সুভাষ দত্তের পরিচালনায় সুতরাং চলচ্চিত্রে অভিনয়ের মধ্য দিয়ে। তিনি জরিনা চরিত্রে অভিনয় করেন। সুরকার সত্য সাহা সুভাষ দত্তকে তার খোঁজ দেন। কবরীর ছবি দেখে দত্ত তাকে পছন্দ করেন এবং তাঁকে অডিশনের জন্য চট্টগ্রাম থেকে ঢাকায় ডেকে পাঠান। কণ্ঠ ও সংলাপ পরীক্ষার পর দত্ত তাকে জরিনা চরিত্রের জন্য নির্বাচন করেন। এরপর দত্তের পরামর্শে চলচ্চিত্রটির লেখক সৈয়দ শামসুল হক তার নাম পরিবর্তন করে "কবরী" রাখেন। চলচ্চিত্রটি তাসখন্দ চলচ্চিত্র উৎসবে প্রদর্শিত হয়। সেখানে চলচ্চিত্রটি এবং কবরীর অভিনয় প্রশংসিত হয়। এছাড়া চলচ্চিত্রটি ১৯৬৫ সালে ফ্রাংকফুর্ট চলচ্চিত্র উৎসবে দ্বিতীয় শ্রেষ্ঠ চলচ্চিত্র হিসেবে পুরস্কৃত হয়। এরপর তিনি উর্দু ভাষায় জহির রায়হানের বাহানা (১৯৬৫) এবং খান আতাউর রহমানের সোয়ে নদীয়া জাগে পানি (১৯৬৮) চলচ্চিত্রে অভিনয় করেন।
তার সংগীতধর্মী লোককাহিনি-নির্ভর সাত ভাই চম্পা (১৯৬৮) ব্যবসাসফল হয়। এটি ব্রিটিশ ফিল্ম ইনস্টিটিউট-এর সেরা দশ বাংলাদেশি অনেক চলচ্চিত্র তালিকায় দশম স্থান লাভ করে। এই বছর আবির্ভাব (১৯৬৮) চলচ্চিত্রের মধ্য দিয়ে রাজ্জাকের সাথে তার জুটি গড়ে ওঠে। সেই সময়ে উর্দু ভাষার চলচ্চিত্রে শবনম-রহমান ও শাবানা-নাদিম জুটির মতন জনপ্রিয় জুটির সাথে পাল্লা দিয়ে তারা বাংলা ভাষার চলচ্চিত্রে জনপ্রিয়তা লাভ করেন। এই জুটির জনপ্রিয়তা নিয়ে তিনি বলেন, "আমরা এমন আবেগ ঢেলে অভিনয় করতাম, ছবির প্রণয়দৃশ্যগুলো হয়তো খুবই স্বাভাবিক এবং জীবন্ত হয়ে উঠত।" এই বছর তার অভিনীত অন্যান্য চলচ্চিত্রগুলো হলো বাঁশরী, অরুণ বরুণ কিরণমালা, শীত বসন্ত ও চোরাবালি। ১৯৬৯ সালে তাঁর মুক্তিপ্রাপ্ত প্রথম চলচ্চিত্র পারুলের সংসার। এই বছর রাজ্জাকের বিপরীতে কাজী জহিরের ময়না মতি ও নারায়ণ ঘোষ মিতার নীল আকাশের নীচে জনপ্রিয়তা অর্জন করে।
এই সাফল্যের ধারাবাহিকতায় ১৯৭০ সালে রাজ্জাক-কবরী জুটি যে আগুনে পুড়ি, ক খ গ ঘ ঙ, দর্প চূর্ণ, কাঁচ কাটা হীরে, ও দীপ নেভে নাই চলচ্চিত্রে একসাথে কাজ করেন। এই বছর তিনি সুভাষ দত্তের বিনিময় চলচ্চিত্রে বাক্-প্রতিবন্ধী এক তরুণী চরিত্রে অভিনয় করেন। বিডিনিউজ টোয়েন্টিফোর ডটকম-এ লেখা হয়, "ছবির মূল সম্পদ ছিল কবরীর অসাধারণ অভিনয়। কোনো সংলাপ ছাড়া এই চরিত্র ফুটিয়ে তোলার জন্য প্রয়োজন যে অভিনয় দক্ষতার তা কবরীর আয়ত্তাধীন ছিল।" চলচ্চিত্রটি ব্যবসাসফল হয় এবং বাংলা চলচ্চিত্রের অন্যতম ধ্রুপদী চলচ্চিত্রে পরিণত হয়। এছাড়া তিনি ১৯৭০ সালে তিনি কাজী জহিরের পরিচালনায় মীনা নামে একটি উর্দু চলচ্চিত্রেও অভিনয় করেন।
বাংলাদেশের স্বাধীনতা যুদ্ধের পর ১৯৭২ সালে তার মুক্তিপ্রাপ্ত প্রথম চলচ্চিত্র জয় বাংলা। এই বছর তিনি লালন ফকির (১৯৭২) চলচ্চিত্রে অভিনয় করে শ্রেষ্ঠ অভিনেত্রী বিভাগে বাচসাস পুরস্কার অর্জন করেন। ১৯৭৩ সালে তার মুক্তিপ্রাপ্ত প্রথম চলচ্চিত্র রংবাজ। এই চলচ্চিত্রে তিনি পর্দায় লাস্যময়ী রূপে আবির্ভূত হন এবং তার চটুল অভিব্যক্তি দর্শকের নজর কাড়ে। চলচ্চিত্রটি ব্যবসায়িকভাবে সফল হয়। একই বছর তিনি ঋত্বিক ঘটকের পরিচালনায় তিতাস একটি নদীর নাম (১৯৭৩)-এর রাজার ঝি চরিত্রটি তার অন্যতম সমাদৃত কাজ। এটি ব্রিটিশ ফিল্ম ইনস্টিটিউট-এর সেরা দশ বাংলাদেশি চলচ্চিত্র তালিকায় শীর্ষ স্থান লাভ করে।
১৯৭৫ সালে তার মুক্তিপ্রাপ্ত প্রথম চলচ্চিত্র প্রমোদ করের সুজন সখী। এটি সেই বছরের অন্যতম ব্যবসাসফল চলচ্চিত্র। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে তাঁর দ্বিতীয় বাচসাস পুরস্কার অর্জন করেন। ১৯৭৮ সালে তিনি কথাসাহিত্যিক শহীদুল্লা কায়সারের সারেং বউ উপন্যাস অবলম্বনে আবদুল্লাহ আল মামুনের নির্মিত একই নামের (১৯৭৮) চলচ্চিত্রে নবিতুন চরিত্রে অভিনয় করে সমাদৃত হন এবং এই কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও বাচসাস পুরস্কার অর্জন করেন। ১৯৭৮ সালে তিনি আবদুল্লাহ আল মামুনের দুই জীবন (১৯৮৮) চলচ্চিত্রে অভিনয়ের আরেকটি বাচসাস পুরস্কার অর্জন করেন।
২০০৫ সালে তার পরিচালিত আয়না ছবি মুক্তি পায়। জাতীয় শিশু কিশোর সংগঠন বঙ্গবন্ধু শিশু কিশোর মেলা’র প্রতিষ্ঠাতা উপদেষ্টা কবরী। তিনি বঙ্গবন্ধু শিশু কিশোর মেলা’র শিশুদের অনুষ্ঠানে উপস্থিত থেকে শিশুদের সাংস্কৃতিক কার্যক্রমে উৎসাহিত করতেন।
রাজনৈতিক জীবন
তিনি ২০০৮ সালে বাংলাদেশ আওয়ামী লীগের রাজনীতিবিদ হিসেবে নারায়ণগঞ্জ-৪ আসন থেকে জাতীয় সংসদ সদস্য নির্বাচিত হন এবং ২০১৪ সাল পর্যন্ত দায়িত্ব পালন করেন।
ব্যক্তিগত জীবন
কবরী প্রথমে চিত্ত চৌধুরীকে বিয়ে করেন। সম্পর্ক বিচ্ছেদের পর ১৯৭৮ সালে তিনি সফিউদ্দীন সরোয়ারকে বিয়ে করেন। ২০০৮ সালে তাদেরও বিচ্ছেদ হয়ে যায়। কবরী পাঁচ সন্তানের মা ছিলেন। ২০১৭ সালে অমর একুশে গ্রন্থমেলায় তার আত্মজীবনীমূলক গ্রন্থ ‘স্মৃতিটুকু থাক’ প্রকাশিত হয়।
মৃত্যু
কোভিড-১৯ রোগে আক্রান্ত হওয়ার ১৩ দিনের মাথায়, ২০২১ সালের ১৭ এপ্রিল রাত ১২টা ২০ মিনিটে ঢাকার শেখ রাসেল গ্যাস্ট্রোলিভার হাসপাতালে মৃত্যুবরণ করেন তিনি।
পাতি ডারকিনা
পাতি ডারকিনা (বৈজ্ঞানিক নাম: Rasbora daniconius) (ইংরেজি: Slender rasbora বা Common rasbora) হচ্ছে Cyprinidae পরিবারের Rasbora গণের একটি স্বাদুপানির মাছ।
বর্ণনা
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে। মিঠা পানিতে বসবাসকারী হিসেবে পরিচিত, দৃষ্টিনন্দন ও সুস্বাদু এই মাছ।
একসময় নদী-নালা, খাল-বিল, পুকুর-ডোবায় সবচেয়ে বেশি যে মাছটি চোখে পড়ত তার নাম দারকিনা। যদিও অঞ্চলভিত্তিক এই মাছটিকে দারকিনি, দারখিলা, ডানকানা, ডানখিনা, চুক্কুনি, মলঙ্কা নামেও সম্বোধন করা হয়।
সোনারাঙা মাছটির গোটা গায়ের মাঝে কাল দাগ দেখা যায়। ৮০ এর দশকে ক্ষত রোগে এ মাছটি বড় ধরনের ক্ষতির শিকার হয়। মানুষের মত গবাদি ও বন্য বহু পাখিরও প্রিয় খাবার দারকিনা মাছ।
সংশ্লিষ্ট সূত্রে জানা গেছে, ১৯৯৮ সালে আইইউসিএন সমীক্ষা করে জানিয়েছে- পরিবেশের পরিবর্তন, আবাসস্থলের সংকোচন ও মানবসৃষ্ট নানাবিধ কারণে বাংলাদেশের ৫৪ প্রজাতির মাছ বিপন্ন হয়ে পড়েছে। এর মধ্যে দারকিনাও একটি।
তথ্যসূত্র
২. দারকিনা মাছ বিলুপ্তির পথে [ঢাকাটাইমস২৪ডটকম অনলাইন]
হাদিস
ইসলামে হাদিস ( বা  حديث , , , বহু. , أحاديث , , , আক্ষরিক অর্থে "কথা" বা "বক্তৃতা") বা আছার (أثر, , আক্ষরিক অর্থে "ঐতিহ্য") বলতে বোঝায় ইসলামি নবি মুহাম্মদের (ﷺ) যে কথা, কাজ ও নীরব অনুমোদন বর্ণনাকারীদের শৃঙ্খলের মাধ্যমে প্রেরণ করা হয়েছে বলে অধিকাংশ মুসলিম বিশ্বাস করে। অন্য কথায়, মুহাম্মাদ কি বলেছিলেন এবং কি করেছিলেন সে সম্পর্কে হাদিসটি প্রেরণ করা হয়েছে।
হাদিস পবিত্র আল-কুরআনের ব্যাখ্যা সরূপ,
"তাড়াতাড়ি শিখে নেয়ার জন্যে আপনি দ্রুত ওহী আবৃত্তি করবেন না। এর সংরক্ষণ ও পাঠ আমাদের দায়িত্ব। অতঃপর আমি যখন তা পাঠ করি, তখন আপনি সেই পাঠের অনুসরণ করুন। এরপর তা ব্যাখ্যা করা আমাদের দায়িত্ব।
সূরা আল-ক্বিয়ামাহ, আয়াত: ১৬-১৯ "
এমাদ হামদেহ যেমন উল্লেখ করেছেন, প্রতিটি প্রতিবেদনই মুহাম্মদ সম্পর্কে তথ্যের একটি অংশ; যখন সংগ্রহ করা হয়, তখন এই তথ্য একটি বড় চিত্রের প্রতি নির্দেশ করে যাকে সুন্নাহ বলা হয়।
হাদিসকে ইসলামি সভ্যতার "মেরুদন্ড" বলা হয়েছে, এবং ইসলামের মধ্যে ধর্মীয় আইন এবং নৈতিক দিকনির্দেশনার উৎস হিসাবে হাদিসের কর্তৃত্ব কুরআনের পরেই দ্বিতীয় স্থানে রয়েছে (যাকে মুসলিমরা এই শব্দ বলে মনে করে মুহাম্মাদ (ﷺ) কে আল্লাহর কাছে অবতীর্ণ করা হয়েছে। অধিকাংশ মুসলিম বিশ্বাস করে যে হাদিসের জন্য শাস্ত্রীয় কর্তৃত্ব এসেছে কুরআন থেকে, যা মুসলিমদের মুহাম্মদকে অনুকরণ করতে ও তার রায় মেনে চলতে নির্দেশ দেয় (যেমন ২৪:৫৪, ৩৩:২১ আয়াতে)।
যদিও কুরআনে আইন সম্পর্কিত আয়াতের সংখ্যা তুলনামূলকভাবে কম, হাদিস ধর্মীয় বাধ্যবাধকতার বিবরণ (যেমন বা, নামাজের জন্য অজু) থেকে শুরু করে  সঠিক ধরন এবং দাসদের প্রতি দানশীলতার গুরুত্ব পর্যন্ত সবকিছুর নির্দেশনা দেয়। এইভাবে শরীয়তের (ইসলামি আইন) নিয়মের "বৃহৎ অংশ" কুরআনের পরিবর্তে হাদিস থেকে নেওয়া হয়েছে।
যেহেতু কিছু হাদিস সন্দেহজনক ও এমনকি পরস্পরবিরোধী বক্তব্যও অন্তর্ভুক্ত করে, হাদিসের প্রমাণীকরণ ইসলামে অধ্যয়নের একটি প্রধান ক্ষেত্র হয়ে উঠেছে। এর শাস্ত্রীয় আকারে একটি হাদীসের দুটি অংশ রয়েছে - বর্ণনাকারীদের শৃঙ্খলা যারা প্রতিবেদনটি প্রেরণ করেছেন, এবং প্রতিবেদনের মূল পাঠ । স্বতন্ত্র হাদিসকে মুসলিম ধর্মগুরু ও আইনবিদরা ("প্রমাণিক"),  ("ভাল") বা  ("দুর্বল") মতো শ্রেণীতে শ্রেণীবদ্ধ করেছেন। যাইহোক, বিভিন্ন দল এবং বিভিন্ন আলেম একটি হাদিসকে ভিন্নভাবে শ্রেণীবদ্ধ করতে পারেন।
সুন্নি ইসলামের পণ্ডিতদের মধ্যে হাদিস শব্দটি শুধুমাত্র মুহাম্মদের কথা, উপদেশ, অনুশীলন ইত্যাদি নয়, তার সাহাবিদেরও অন্তর্ভুক্ত হতে পারে। শিয়া ইসলামে হাদিস হল মূর্ত প্রতীক, মুহাম্মদ ও তার পরিবার  (বারো ইমাম ও মুহাম্মদের কন্যা ফাতিমা) কথা ও কাজ।